Diari Oficial de la Generalitat Valenciana


Sumari del DOGV 9996, del 29-11-2024 (2024/12838)

RESOLUCIÓ de 25 de novembre de 2024, del Vicerectorat d’Investigació, per la qual es convoca un procés selectiu per a la contractació de personal vinculat a la investigació d’aquest organisme (personal tecnòleg o gestor superior). Projectes del grup d’investigació de la Universitat Jaume I: GROC-UJI (Grup d'investigació d'òptica).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9996

Data del DOGV
:   29-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12780

CVE
:   MBEY-O-3934-52042

Data del document
:   25-11-2024

Organisme emissor
:   Universitat Jaume I de Castelló

Tipus de document
:   Resolució

De conformitat amb el que disposa l'article 13 del [Reglament per a la contractació de personal investigador i personal tècnic o gestor de suport en tasques d’investigació i innovació de la Universitat Jaume I](https://ujiapps.uji.es/ade/rest/storage/QQURGLQFTIBBEUKETDUZWUQ61ARJ6RFQ), aprovat pel Consell de Govern de 30 de març de 2023,

RESOLC

*Primer*

Convocar una oferta pública per a la realització d'un procés selectiu per la contractació de personal vinculat a la investigació (personal tecnòleg o gestor superior) en el marc dels projectes del grup d’investigació de la Universitat Jaume I: GROC-UJI (Grup d'investigació d'òptica).

*Segon*

Aprovar les bases que regeixen aquesta convocatòria, que consten en l’annex I, i acordar la seua publicació al [Tauler d’Anuncis Oficials de la Universitat Jaume I (TAO-UJI](https://www.uji.es/seu/info-adm/tao/)), en convocatòries PI, amb codi 21366 i al *Diari Oficial de la Generalitat Valenciana*.

*Tercer*

Aquesta convocatòria, les bases i tots els actes administratius que se’n deriven, així com les actuacions de la comissió avaluadora, poden ser impugnats per part de les persones interessades en els casos i en la forma que estableix la Llei 39/2015, d’1 d’octubre, del procediment administratiu comú de les administracions públiques.

Així mateix, l’Administració, si escau, pot revisar els acords de la comissió avaluadora d’acord amb l’esmentada norma.

Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant el mateix òrgan que l’haja dictada, en el termini d’un mes comptador des de l’endemà de la publicació d’aquesta resolució, o bé, directament, una demanda laboral davant els jutjats socials de la ciutat de Castelló de la Plana, dins del termini de dos mesos des que s'haja d'entendre esgotada la via administrativa, llevat que s'interpose una acció derivada d’acomiadament o qualsevol altra subjecta a termini de caducitat, i en aquest cas el termini d’interposició de la demanda serà de 20 dies hàbils, terminis que es comptaran des que s’haja produït l’acte o la notificació de la resolució impugnada o des que s'haja d'entendre esgotada la via administrativa en els altres casos. Tot això de conformitat amb el que es disposa en l’article 69 de la Llei 36/2011, de 10 d’octubre, reguladora de la jurisdicció social, en la redacció donada per la disposició final tercera de la Llei 39/2015, d’1 d’octubre, del procediment administratiu comú de les administracions públiques.

  

Castelló de la Plana, 25 de novembre de 2024

(p. d. de la rectora DOGV 9349, 27.05.2022)

Jesús Lancis Sáez

Vicerector d'Investigació

Esta disposició conté annexos. Consulteu-ne la versió en PDF.